นิกเกอิปิดเช้าลบ 42.27 จุด วิตกเยนอ่อนค่าเร็วเกินไป
นิกเกอิปิดเช้าลบ 42.27 จุด วิตกเยนอ่อนค่าเร็วเกินไป
8 มิ.ย. 2558

ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ โดยดัชนีนิกเกอิปิดภาคเช้าลดลง 42.27 จุด หรือ 0.21% แตะที่ 20,418.63 จุดแม้ว่าทางการญี่ปุ่นได้ปรับเพิ่มการประมาณการผลิตภัณฑ์มวลรวมภายในประเทศ (GDP) ในไตรมาสแรกของปีนี้ก็ตาม โดยตลาดได้รับแรงกดดันจากความวิตกกังวลเกี่ยวกับผลกระทบที่อาจจะเกิดขึ้นจากเงินเยนที่อ่อนค่าลงอย่างรวดเร็วเมื่อเทียบกับดอลลาร์ และผลตอบแทนพันธบัตรทั่วโลกที่ปรับตัวสูงขึ้น